India vs Pakistan: भारत बनाम पाकिस्तान मैच को लेकर क्रेजी हुए शाहरुख खान, फादर्स डे पर बेटे के साथ कहा- 'गो इंडिया गो'  
शाहरुख खान पर चढ़ा भारत-पाक मैच का क्रेज
फादर्स डे पर बेटे के साथ शेयर की फोटो
उनका ट्वीट हुआ वायरल
Ready for the match with the spirit of #FathersDay. Go India Go!! pic.twitter.com/o09xLTq5d3

शाहरुख खान (Shah Rukh Khan) ने इस तस्वीर को शेयर करने के साथ-साथ एक कैप्शन भी लिखा है. उन्होंने लिखा: "फादर्स डे (Happy Fathers Day) की स्पिरिट के साथ मैच के लिए तैयार. गो इंडिया गो." शाहरुख खान और उनके बेटे आर्यन इस दौरान ब्लू कलर की जर्सी में नजर आ रहे हैं. उनकी जर्सी पर द लायन किंग का आइकॉनिक कैरेक्टर- किंग मुफासा और सिंबा. लिखा है. जब भी भारत और पाकिस्तान (Ind vs Pak) के बीच मैच होता है तो शाहरुख खान में जबरदस्त क्रेज देखने को मिलता है. वो इस दौरान भारतीय टीम (Indian Team) का हौसला बढ़ाते नजर आते हैं.

वर्ल्ड कप (World Cup 2019) में आज यानी रविवार को भारत-पाकिस्तान (Ind vs Pak) के बीच मैच खेला जाना है. यह मैच मैनचेस्टर के ओल्ड ट्रेफर्ड में खेला जाएगा. बता दें कि इस मैच पर भी बारिश का साया है. लेकिन उम्मीद जताई जा रही है कि मैच में बारिश खलल ना डाले. इससे पहले भारत और न्यूजीलैंड के बीच मैच बारिश के कारण धुल गया था. बता दें कि वर्ल्ड कप (World Cup) में भारत ने पाकिस्तान को 6 मैचों में हराया है. पाकिस्तान की टीम कभी भी भारत को नहीं हरा सकी है. भारत और पाकिस्तान के बीच वर्ल्ड कप में यह सातवां मुकाबला होगा. अब देखने वाली बात होगी कि यह मैच भी भारत जीतेगा या पाकिस्तान की टीन उलटफेर करेगी.